Shane Prince

pisi|Shane Prince 2015. aasta AHL-i tähtede mängul
Shane Prince (sündinud 16. novembril 1992 Rochesteris New Yorgi osariigis) on USA-Valgevene jäähokimängija, kes mängib KHL-i klubis Moskva Spartak ründajana vasakäärel.

Aastatel 2009–2012 mängis ta Ontario Hockey League'i klubides Kitchener Rangers ja Ottawa 67's.

2011. aastal valis Ottawa Senators ta NHL-i draftis 61. valikuna. Aastatel 2012–2015 mängis ta American Hockey League'i Ottawa Senatorsi noorteklubis Binghamton Senators. 2015. aastal valiti ta AHL-i tähtede mängule.

NHL-is tegi Prince Ottawa Senatorsi meeskonnas debüüdi 16. veebruaril 2015 mängus Carolina Hurricanesi vastu. Esimese värava lõi ta liigas sama aasta 25. novembril mängus Colorado Avalanche'i vastu. 2016. aasta veebruaris müüdi tema mängijaõigused New York Islandersile.

2018. aasta augustis sõlmis ta lepingu Šveitsi kõrgliiga klubiga HC Davos. Sama aasta novembris liitus ta KHL-i klubiga Novosibirski Sibir. Aastatel 2019–2021 mängis ta KHL-is Minski Dinamo ridades. Hooajal 2020–21 oli Prince Minski Dinamo resultatiivseim mängija (25+24). 2021. aasta mais sõlmis ta kaheaastase lepingu Jekaterinburgi Avtomobilistiga.https://en.khl.ru/news/2021/05/02/484790.html (vaadatud 4.5.2021) Hooaja 2021/22 lõpus mängis ta lisaks Šveitsi kõrgliigaklubis HC Lugano.

2022. aasta juulis naasis ta KHL-i, kui sõlmis lepingu Moskva Spartakiga.

2021. aasta jaanuaris sai Prince Valgevene kodakondsuse ning osales samal aastal Valgevene jäähokikoondise koosseisus maailmameistrivõistlustel.

 Viited 

 Välislingid 
 Shane Prince KHL.ru lehel
 Shane Prince NHL.com lehel
 Shane Prince hockeydb.com lehel

Kategooria:Ameerika Ühendriikide jäähokimängijad
Kategooria:Ottawa Senatorsi mängijad
Kategooria:New York Islandersi mängijad
Kategooria:HC Davosi mängijad
Kategooria:HC Lugano mängijad
Kategooria:HK Minski Dinamo mängijad
Kategooria:Jekaterinburgi Avtomobilisti mängijad
Kategooria:Sündinud 1992